Forslag til ændringer af vedtægter for Bording og Omegns Rideklub, januar 2018.

§1

Nuværende ordlyd: Klubbens hjemsted er Ikast kommune

Foreslået ændring: Klubbens hjemsted er Ikast-Brande Kommune

§4

Denne passage slettes: Passive medlemmer kan optages i klubben uden ret til at deltage i ridesportslige aktiviteter, men har stemmeret og er valgbare til bestyrelsen.

§8

Nuværende ordlyd:

Bestyrelsen består dels af en styregruppe på 3 personer; formand, sekretær og kasserer.

Klubbens anliggender varetages af denne styregruppe. Og delsaf en følgende arbejdsudvalg der svarer direkte til styregruppen:

Staldudvalg og facilitetsudvalg, med staldmester og 2 fra bestyrelsen udpegede repræsentanter.

Undervisningsudvalg og Stævneudvalg, med underviser og en fra bestyrelsen udpeget

repræsentant.

Kioskudvalg med en fra bestyrelsen udpeget repræsentant.

Alle skal være fyldt 18 år.

For juniorer gælder bestemmelsen i § 4 ligeledes. 2 ægtefæller/samlevere kan ikke begge

vælges til bestyrelsen/styregruppen på samme tid. Ligeledes kan klubbens ansatte ej heller

vælges, disse er dog repræsenteret i underudvalg.

På generalforsamlingen vælges medlemmer til styregruppen, samt underudvalg og 2

suppleanter. Bestyrelsen konstituerer sig selv med formand, kasserer og sekretær og udvalgsrepræsentanter.

Der afgår til valg i ulige år 3 bestyrelsesmedlemmer, og i lige år 4 bestyrelsesmedlemmer. I

tilfælde af vakance for formanden eller andet bestyrelsesmedlem indtræder en af suppleanterne

i bestyrelsen. Såfremt suppleanternes pladser ervakante, supplerer bestyrelsen sig selv indtil

næste generalforsamling. Efter indtræden eller supplering konstituerer bestyrelsen sig på ny. Genvalg kan finde sted.

Foreslået ny ordlyd:

Klubbens anliggender varetages af en bestyrelse på 5 medlemmer, der alle skal være fyldt 18 år.

På generalforsamlingen vælges 5 medlemmer og to suppleanter.

Bestyrelsen konstituerer sig selv med formand, kasserer, næstformand og sekretær.

For juniorer gælder bestemmelsen i §4 ligeledes.

To ægtefæller kan ikke begge vælges til bestyrelsen.

Ligeledes kan klubbens ansatte ej heller vælges.

Bestyrelsens medlemmer vælges for en toårig periode og der afgår henholdsvis 2 og 3 medlemmer på hver generalforsamling.

Suppleanter vælges for et år ad gangen.

Såfremt suppleanternes pladser er vakante, supplerer bestyrelsen sig selv indtil næste generalforsamling. Efter indtræden eller supplering konstituerer bestyrelsen sig på ny.

Bestyrelsen nedsætter efter behov et antal udvalg med en formand.

Genvalg kan finde sted.

§11

Forslag: Slet punkt 8 under dagsordenen; (Valg af juniorrepræsentant og juniorsuppleant)